**22.01.2014.**

Iepirkuma komisija ir sagatavojusi atbildes uz ieinteresētā piegādātāja uzdotajiem jautājumiem. Turpmāk tekstā iesniegtie jautājumi un sniegtās atbildes:

1. Tāme 1-1(Demontāžas darbi) p.3.3 un p.7.3 – saudzīgi demontējams parkets atkārtotai ieklāšanai – 123,67m2. Tāmē 1-10 ir paredzēts saudzīgi demontēta parketa ieklāšana – 163,7 m2. Kur ņemt iztrūkstošos 40,03 m2 parketa?

**Atbilde** – Projekta lapā IS-2-1 kopējais saudzīgi demontējamā parketa apjoms norādīts – 208.67m2. Koriģēts darba apjomu saraksts, Tāme 1-1 p.5.4.

1. Tāme 1-3 (Būvkonstrukcijas) p.1. Apjomos nav minēta lifta bedres LB1 hidroizolācija (projekta lapa BK-03, griezums 1-1).

**Atbilde** – Viss hidroizolācijas apjoms minēts kopā lapā BK-06, apjomu sarakstos Tāme 1-3, p.2.3.

1. Tāme 1-3 (Būvkonstrukcijas) p.2. Darbu apjomos nav paredzēti rievu zāģēšanas darbi, esošā mūra izkalšana un būvgružu utilizācija (projekta lapa BK-07, griezums 3-3).

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.2.4.

1. Tāme 1-3 (Būvkonstrukcijas) p.2. Darbu apjomos nav atrodama bedres betonēšana (betons C25/30 W12 (projekta lapa BK-07,griezums a-a).

**Atbilde** –Visi betonēšanas darbi iekļauti specifikācijā lapā BK-06 un darbu apjomu Tāmē 1-3 p.2.

1. Tāme 1-3 (Būvkonstrukcijas) p.9.1(projekta lapa BK-14). Darbu apjomos uzrādītais betona daudzums sienai – 18,7m3. Līdzīgas konfigurācijas sienai uz atzīmes 9.00 betona apjoms – 31,2m3. Starpība – 12,5m3.

**Atbilde** –Iesniegta koriģēta lapa BK-14i1 un koriģēti darbu apjomu saraksti – Tāme 1-3 p.9.1.

1. Tāme 1-3 (Būvkonstrukcijas) p.10.1. Darbu apjomos un projekta lapā BK-15 norādīts betona daudzums sienām – 14,8m3. Pēc mūsu aprēķiniem jābūt –

22,94m3.

**Atbilde** –Iesniegta koriģēta lapa BK-15i1 un koriģēti darbu apjomi saraksti – Tāme 1-3 p.9.1.

1. Tāme 1-3(Būvkonstrukcijas) p.11-17 (projekta lapas BK-24 – BK-42). Darbu apjomos nav iekļauta rievu zāģēšana, esošā mūra kalšana, būvgružu utilizācija.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.11.1., 12.1., 13.1., 14.1., 15.1, 16.1, 17.1.

1. Tāme 1-3(Būvkonstrukcijas) p.19., 21., 22. Darbu apjomos nav iekļauta ligzdu kalšana esošajā mūrī atbalsta spilveniem AS1 un AS2, būvgružu utilizācija.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.19.5, 21.7, 22.7.

1. Tāme 1-3(Būvkonstrukcijas) p.23;24. Darbu apjomos nav iekļauta ligzdu kalšana esošajā mūrī tērauda sijām, pabetonējums siju balstīšanai, būvgružu utilizācija.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.23.1., 24.5.

1. Tāme 1-3 (Būvkonstrukcijas) p.24.1. Projekta lapas BK-57 specifikācijā norādītais metāla siju IPE160 kopējais svars ir 218 kg (darbu apjomos savukārt 5 x 218 kg = 1090kg). Pēc projekta informācijas kopējais IPE160 garums ir 17,06m (svars 17,06 x 15,8 kg/m = 269,55 kg) vienam stāvam.

**Atbilde** – Specifikācijā lapā BK-57 apjoms norādīts vienam stāvam. Šāds pārsegums paredzēts uz atz. 0.00, 3.07, 6.14, 9.00, 11.81., tāpēc apjomu sarakstos minēts 5x218kg. Specifikācijā un rasējumā norādītie garumi un apjomi ir korekti.

1. Tāme 1-3(Būvkonstrukcijas) p.24.3. Darbu apjomos minētas koka brusas 50x150mm. Pēc projekta tas ir spundētu dēļu klājs 50x150mm.

**Atbilde** – Skatīt lapu BK-57i1 un darbu apjomu sarakstu tāmes 1-3 p.24.3.

1. Tāme 1-3 (Būvkonstrukcijas) p.24.5 (projekta lapa BK-57). Projekta specifikācijā norādītais betona daudzums (0,11m3) ir pietiekams tikai siju atbalsta spilvenu betonēšanai viena līmeņa pārsegumam, bet ne visai pārseguma plātnei.

**Atbilde** – Skatīt lapu BK-57i1 un darbu apjomu sarakstu tāmes 1-3 p.24.5.

1. Tāme 1-3 (Būvkonstrukcijas) p.24.6 (projekta lapa BK-57) Projekta specifikācijā stiegrojuma Ø8 500B apjoms 7,5kg ir pietiekams tikai siju atbalsta spilvenu armēšanai viena stāva pārsegumam, bet ne visai pārseguma plātnei. Nav stiegrojuma Ø8x150x150.

**Atbilde** – Skatīt lapu BK-57i1 un darbu apjomu sarakstu tāmes 1-3 p.24.6.

1. Tāme 1-3 (Būvkonstrukcijas) p.24 (projekta lapa BK-57). Darbu apjomos nav iekļauta hidroizolācija no celtniecības plēves 0,2mm.

**Atbilde** – Skatīt darbu apjomu sarakstu tāmes 1-3 p.24.8.

1. Tāme 1-3 (Būvkonstrukcijas) p.25. Darbu apjomos nav iekļauta rievu zāģēšana, esošā mūra un ligzdu kalšana metāla sijām, būvgružu utilizācija. Nav iespējams pārbaudīt darbu apjomus, jo nav pieejama projekta lapa BK-58.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.25.9. Lapa BK-58 pievienota.

1. Tāme 1-3 (Būvkonstrukcijas) p.26.1 – 26.2 (projekta lapa BK-60). Darbu apjomos nav iekļauta rievu zāģēšana, esošā mūra un ligzdu kalšana metāla sijām, būvgružu utilizācija Projekta specifikācijā metāla sijas HE140B svars ir norādīts – 118 kg (pēc projekta kopējais šo siju garums ir 13,08m un svars 13,08m x 33,7kg/m = 440,8kg). Caurules 100x150x8 svars specifikācijā ir norādīts – 436kg (pēc projekta kopējais caurules garums ir 7,91m un svars 7,91m x 27,98 kg/m = 221,32kg.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Esošā mūra izkalšanas un būvgružu utilizācijas izmaksas iekļaujamas Tāmē 1-3 p.25.9. un 26.9.

Skatīt koriģētu lapu BK-60i1 un tāmes 1-3 p.25.1. un 26.1.

Lapā BK-58, BK-59 piezīmē nr.5 minēts, ka balkona nesošās konstrukcijas paralēli asij A ir spoguļattēlā. Tas nozīmē ,ka rasējumā doto risinājumu apjomi ir dubultā.

1. Tāme 1-3 (Būvkonstrukcijas) p.26.3 (projekta lapa BK-60). Darbu apjomos ir nominēta taisnstūra profila 100x150x8 montāža 2200kg. Projekta specifikācijā ir minēts profils 60x100x6 2400kg (ieskaitot skatuves konstrukciju (sk. AR daļu)). Pēc kādiem AR daļas rasējumiem var redzēt skatuves konstrukciju, pārbaudīt metāla konstrukciju parametrus un apjomus?

**Atbilde** –Skatīt lapas IS-18-1, IS-18-2, 1S-18-3.

1. Tāme 1-3(Būvkonstrukcijas) p.28 (projekta lapa BK-61,griezums B-B). Darbu apjomos nav iekļauts smilts pabērums zem kāpnēm.

**Atbilde** –Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Smilts pabēruma izmaksas iekļaut Tāmē 1-3 p.28.1.

1. Tāme 1-3(Būvkonstrukcijas). Darbu apjomos nav atrodama metāla pārsedžu aptīšana ar metāla sietu un apmešana.

**Atbilde** – Projekta Būvkonstrukciju sadaļas paskaidrojuma rakstā minēts: *„Materiālu specifikācijās var nebūt ietverti visi materiāli, kas norādīti rasējumos, tādēļ būvuzņēmējam sastādot būvdarbu tāmi, jāaplūko tehniskā projekta dokumentācija kopumā”.*

Smilts pabēruma izmaksas iekļaut Tāmē 1-3 p.33.

1. Tāme 1- 4 (Sienas). Pie reģipša starpsienu izbūves nav minēti materiāli šuvju un skrūvju vietu špaktelēšanai.

**Atbilde** – Sienu špaktelēšana iekļauta iekšējo apdares darbu apjomos Tāmē 1-10 un iekšējo apdares darbu tabulā lapā IS-15-1.

1. Tāme 1-10 (Iekšējā apdare). Darbu apjomos, pirms sienu flīzēšanas, nav paredzēts sienu apmetums.

**Atbilde** – Sienām, kurām nepieciešams apmetums pirms flīzēšanas, apmetuma izbūves izmaksas iekļaut Tāmē 1-10, p.12.1, 13.1, 13.1.,14.1, 15.1., 16.1., 17.1.

1. Tāme 1-1(Demontāžas darbi) p.10.6. Vājstrāvu sistēmu demontāža ir domāta kā pilnībā demontējama vai ir sistēmas (vai iekārtas) kas tiek saglabātas turpmākai izmantošanai?

**Atbilde** – Pilnībā demontējama.

1. Kādas ir pieejamas elektrības jaudas esošajā situācijā? DOP ir teikts: „Līdz būvdarbu uzsākšanai galvenais būvuzņēmējs pieprasa no „Sadales tīkliem” tehniskos noteikumus, pagaidu elektroapgādes pieslēgšanai.” Objekta apsekošanas dienā tika minēts, kad pagaidu elektroapgāde nav plānota. Vai pietiks esošo jaudu būvniecības vajadzībām līdz EL pieslēguma izbūvei?

**Atbilde** – Tehniskā projekta vispārīgajā daļā AS „Sadales tīkls” tehniskajos noteikumos minēta esošā ēkas elektrības jauda (37kW, 80A). Pagaidu elektroapgāde nav plānota. DOP sadaļā paredzēta ELT tīklu izbūve 1.etapā.

1. Kurā izmaksu daļā ir jāiekļauj braucamās daļas un trotuāru īre būvniecības vajadzībām?

**Atbilde** – Izmaksas jāiekļauj Tāmē 6-1, p.19.